CELEX: 32017R0200
Language: sl
Date: 2017-02-01 00:00:00
Title: Izvedbena uredba Komisije (EU) 2017/200 z dne 1. februarja 2017 o uvrstitvi določenega blaga v kombinirano nomenklaturo

7.2.2017   
            
            
               SL
            
            
               Uradni list Evropske unije
            
            
               L 32/15
            
         IZVEDBENA UREDBA KOMISIJE (EU) 2017/200
   z dne 1. februarja 2017
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. februarja 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Električni aparat, ki uporablja tehnologijo digitalne zvokovne radiodifuzije (DAB) in frekvenčne modulacije (FM) za sprejemanje radiodifuzije. Dimenzije celotnega aparata so približno 115 × 180 × 120 mm, deluje pa lahko brez zunanjega vira energije.
                  Aparat je opremljen z vgrajenim zvočnikom, Bluetooth/naprednim profilom za prenos avdio signala (A2DP) (to omogoča aparatu oddajanje zvoka, ki ga sprejema brezžično od naprav za reprodukcijo zvoka, npr. predvajalnikov MP3, ki so tudi opremljene z Bluetooth/A2DP), vtičnico za slušalke in vtičnico za zunanji omrežni napajalnik.
               
               
                  8527 19 00 
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8527  in 8527 19 00 .
                  Poleg funkcije sprejema radiodifuzije aparat sprejema, pretvarja in posreduje podatke (prek A2DP), kar je funkcija, ki je zajeta s tarifno številko 8517  (glej Izvedbeno uredbo Komisije (EU) 2016/2224) (1). Zato se za aparat ne more šteti, da je kombiniran z aparatom za reprodukcijo zvoka iz tarifne številke 8519 .
                  Aparat je zato treba uvrstiti kot sprejemnik za radiodifuzijo, ki ni kombiniran z aparatom za reprodukcijo zvoka, pod oznako KN 8527 19 00 .
               
            
         (1)  Izvedbena uredba Komisije (EU) 2016/2224 z dne 5. decembra 2016 o uvrstitvi določenega blaga v kombinirano nomenklaturo (UL L 336, 10.12.2016, str. 22).